Адмысловай кульмінацыяй летняй школы ў Полацку стаў яе апошні дзень, калі латвійскія студэнты, папярэдне азнаёміўшыся са зместам казкі Уладзіміра Караткевіча “Жабкі і Чарапаха”, увасобіліся ў казачных персанажаў і самі, нават без падглядання ў аркушы з тэкстам, па-беларуску агучылі гэты твор. “Я была настолькі ўражана! Ім спатрэбіўся літаральна тыдзень для таго, каб загаварыць па-беларуску!” — і сёння не хавае сваіх эмоцый Святлана Міхайлаўна.